OpenLLM-France/wikimedia huggingface dataset:
# Dinant

Dinant (frantsesez di.nɑ̃ ahoskatua) Belgikako hiria da, Namurko probintzian dagoena, Mosa ibaiaren ertzean, Bruselatik 80 km-ra. Janari industria, larrugintza eta harrobiak dira ekonomia jarduera nagusiak. Letoi eta kobre urtuzko gauzakien eskulangintzak ere badu garrantzia. Aipagarriak dira XII-XIV. mendeetako Notre-Dameko kolegio-eliza, XII. mendeko udaletxea, Mont Fateko leize prehistorikoak eta XI. mendeko gotorlekua (XVI eta XVII. mendeetan eraberritua). Lehen Mundu Gerran, suntsiturik gertatu zen herria.

## Herri eta hiri senidetuak

* : Dinan
* : Caldas da Rainha
* : Hoddesdon
* : Chios
* : Cagayan de Oro

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q108247
* Multimedia: Dinant / Q108247
# Dinara

Dinara (serbokroazieraz latindar alfabetoan; Динара alfabeto zirilikoan) Kroazia eta Bosnia-Herzegovinako mendi multzoa da, Dinariar Alpeei izena ematen diona. Tontor homonimoa (1.831 m) Kroaziako altuena da baina mendi multzoko garaiena Troglav (1.913 m) da, Bosnia-Herzegovinan.

## Izenaz

Dinara aldi berean mendi multzoaren, horren barneko lau taldeetako baten eta talde horretako tontorrik altuenaren izena da. Denbora zaharretan Adrion Oros izena eman zioten eta Balkanetako mendilerrorik luzeena den Dinariar Alpeei izena eman zion, nahiz eta mendirik altuenak hor ez egon.

## Kokapena

Luzeran mendi multzo honek 100 bat km ditu, ipar-mendebaldetik hego-ekialdera. Bosnia-Herzegovinako erdialdeko ekialdean dauden eskualdeen eta Kroaziako Dalmaziaren artean dago; klima mediterraneotar eta kontinentalaren arteko banaketa ere mendi lerro honetan suertatzen da.

## Jakingarriak

Bere barruan lau talde bereizten dira: Ilica (1654m), Dinara (Dinara edo Sinjal, 1830m), Troglav (1913m) eta Kamešnica (Konj, 1855m). Ikusten denez azken bi taldeetan "Dinara" izena daramanak baino altuera handiagoak daude.
Estatu bien arteko muga marraztu zenean alde biko gutxiengoak sortu ziren; Bosnia-Herzegovinako aldean ere nazio aldetik eremu handian (Livno, Tomislavgrad) kroaziarrak dira nagusi; kontrako bidetik, Kroazia aldean baziren gutxiengo serbiar handiak (Knin hiriaren inguruan eta beste) baina 1990eko hamarkadako gerren ondorioz lehenengoz "Serbiar Krajinako Errepublika" sortu bazuten ere, gero kroaziarren garaipen militarrarekin serbiar askok alde egin behar izan zuten; Dinara mugaz bi aldeetan gertatutakoaren lekuko izan zen.

## Ikus, gainera

* Dinara (tontorra)
* Dinariar Alpeak
* Dalmazia

## Kanpo estekak

* (Ingelesez) Dinara SummitPost webgunean.
* Datuak: Q736047
* Multimedia: Dinara / Q736047
# Drabet

Drabet (danieraz: Drabet) 2005eko Danimarkako film bat da, Per Flyk idatzi eta zuzendu zuena. Pelikulan Jesper Christensen, Beate Bille eta Pernilla August eta Flyren emaztea Charlotte Fich ditu protagonista.
Drabetek Nordic Council zinema saria irabazi zuen 2005ean eta, 2006ko Bodil sarietan sari ugari eman zituen - aktore onena, film onena eta bigarren mailako aktore onena - baita beste zinema sari garrantzitsu batzuetarako hautagaitza ere. Beate Bilek 2006ko Berlingo Nazioarteko Zinema Jaialdian Shooting Star saria ere jaso zuen filmean egindako paperagatik.
Filma Flyen Danimarkako gizarteari buruzko trilogiaren parte da. Bænken azpiklasekoei buruzkoa da, Arven klase altukoari buruzkoa eta Drabet klase ertainekoari buruzkoa.

## Aktoreak

* Jesper Christensen
* Pernilla August
* Beate Bille
* Charlotte Fich
* Michael Moritzen
* Henrik Larsen
* Bodil Sangill
* Kurt Dreyer
* Mads Keizer
* Birgitte Prins
* John Martinus

## Erreferentziak

* ↑ http://www.dfi.dk/Service/English/News-and-publications/News/Archives/Danish-films-at-Berlin-Kinderfilmfest-–-and-Shooting-Star.aspx

## Kanpo estekak

* Manslaughter Internet Movie Databaseren webgunean (Ingelesez)
* Datuak: Q1630226
# Drac

Drac Frantziako ibai bat da, hegoekialdean dagoena. Isere ibaiaren ezkerraldeko ibaiadarra da. Drac Beltza eta Drac Zuria batzen direnean sortzen da, Massif des Écrins izeneko mendigunearen hegoaldeko zatiak. Uharka mordo batetatik igarotzen da. Bere urak Isere ibaian isurtzen ditu Grenobletik gertu. Bere ibaiadarrik garrantzitsuena Romantxe izenekoa da.
Drac ibaiak, honako departamendu eta herriak igarotzen ditu:
* Alpe Garaiak: Saint-Bonnet-en-Champsaur
* Isere: Corps, Grenoble

## Kanpo estekak

* Datuak: Q1127096
* Multimedia: Drac / Q1127096
# Dracaena

Dracaena bi genero ezberdinen izena da.
* Dracaena Teiidae familiako narrasti genero bat da.
* Dracaena Ruscaceae familiako landare genero bat da.
# Dracaena (animalia)

Dracaena Teiidae familiako narrasti genero bat da. Hego Amerikan bizi dira.

## Espezieak

* Dracaena guianensis Daudin, 1802
* Dracaena paraguayensis Amaral, 1950

## Kanpo estekak

* Datuak: Q655798
* Multimedia: Dracaena (reptile) / Q655798
* Espezieak: Dracaena (Teiidae)
# Dra Abu el-Naga

Dra Abu el-Naga, antzinako Tebaseko nekropoli baten ondoan, Nilo ibaiaren mendebaldeko ibarrean, El Tarid eta Deir el-Bahari artean, Erregeen Haranetik gertu, Luxor inguruan kokatuta dagoen egiptoar herri bat da.

## Hondakin arkeologikoak

Daniel Boltzek, alemaniar-egiptoar misioko zuzendariak, Dra Abu el-Nagako nekropolian, Nubkheperra Intef edo Intef V.a faraoiarena zen piramide baten oinarri baten aurkikuntzaren berri eman zuen 2001ean.
Ingurua, XIX. mendean industu zen arren, aurkikuntza hauen txostenak galdu egin ziren. British Museumean ikus daitekeen Egiptoko XX. dinastiako Abbott papiroagatik aurkitu ahal izan zen, garai honetako lurperaketak azpimarratzen zituena.
Berriki zaharberritutako hilobiak:
* Royren hilobia
* Shuroyren hilobia

## Dyehutu proiektua

CSICeko Jose Manuel Galanek zuzendutako misio arkeologiko espainiar-egiptoar batek, indusketak egiten ditu Dra Abu el-Nagan 2002tik, K. a. 1500 inguruan datatuak dauden goi dignatario talde baten hilobiak ikertu eta zaharberritzeko.
Hatshepsut erreginaren goi dignatario bat zen Dyehutyren hilobian, kontserbazio egoera bikainean dauden ofrenda multzoak, eta garaiko hil errituetako eskenak irudikatzen zituzten margoak aurkitu dira, urez beteriko pitxer bat eta lore sorta bat daramaten pertsonak erakusten dituzten margoak.

## Kanpo estekak

* Datuak: Q676508
* Multimedia: Dra Abu el-Naga / Q676508
# Draanjik ibaia

Draanjik ibai, AEBetako Alaska estatuan dagoen ibai bat da, Fort Yukon udalerritik hurbil. 260 kilometro luze ditu.
Ipar-mendebaldeko norantzan doa eta urak Porcupine ibaia isurtzen ditu.
* Datuak: Q968475
* Multimedia: Black River (Porcupine River) / Q968475
# Delaware City (Delaware)

Delaware City Delawareko hiri bat da. New Castle konderrian kokatua dago. 2010ean 28.026 biztanle zituen, 3,19 kilometro koadrotan banatuta.

## Ikus, gainera

* New Castle konderria

## Kanpo estekak

* Datuak: Q755936
* Multimedia: Delaware City, Delaware / Q755936
# Delavan udalerria, Tazewell konderria (Illinois)

Delavan udalerria Ameriketako Estatu Batuetako Illinois estatuko udalerri bat da, Tazewell konderrian. Azken zentsuaren arabera 1.934 biztanle zituen, 30.18 milia karratu (78.2 km$^2$) eremuan.

## Ekonomia

2020ko zentsuaren arabera, Delavan udalerrian 806 etxebizitza zeuden. Per capita diru-sarrerak 29.994 estatubatuar dolar ziren.

## Kanpo estekak

* Datuak: Q5253193
# Delaware (Oklahoma)

Delaware Oklahomako herri bat da. Nowata konderrian kokatua dago. 2010ean 417 biztanle zituen, 0,99 kilometro koadrotan banatuta.

## Ikus, gainera

* Nowata konderria

## Kanpo estekak

* Datuak: Q2639827
# Delavan (Wisconsin)

Delavan Ameriketako Estatu Batuetako hiri bat da. Walworth konderrian dago, Wisconsin estatuan. 8.505 biztanle ditu. Milwaukeetik 72 kilometrora dago. Hiriaren zati bat izen bereko herriaren barnean dago, baina bi entitateak politikoki independenteak dira.

## Ikus, gainera

* Walworth konderria

## Kanpo estekak

* Datuak: Q1570241
* Multimedia: Delavan, Wisconsin / Q1570241
# Delaware Park (New Jersey)

Delaware Park Ameriketako Estatu Batuetako erroldak esleitutako leku bat da. Warren konderrian dago, New Jersey estatuan. 739 biztanle ditu, 0,635379 kilometro koadroko azaleran banatuta.

## Ikus, gainera

* Warren konderria

## Kanpo estekak

* Datuak: Q5253330
# Delaware

Delaware (ingelesez: Delaware) Ameriketako Estatu Batuetako 50 estatuetako bat da. Herrialdearen ipar-ekialdean dago, Ozeano Atlantikoaren itsasertzean. 6.446 kilometro koadroko eremua hartzen du, eta 2016an 952.065 biztanle zituen. Hiriburua Dover da, eta Wilmington hiririk jendetsuena.

## Geografia

Hegoalde eta mendebaldean Marylandekin du muga, iparraldean Pennsylvaniarekin, eta ekialdean New Jersey eta Ozeano Atlantikoarekin. Iparraldea mendi txikiz betea dago, hegoaldea, aldiz, erabat laua da. Klima epela eta hezea du.

## Historia

XVI. mendean europarrak etorri baino lehen, lenape amerindiar tribua bizi zen iparraldean, eta naticoke tribua hegoaldean. 1631. urtearen inguruan, herbeheretar eta suediar merkatariek kolonizatu zuten lurraldea. Ingelesen mende geratu zen 1664an. Ameriketako Estatu Batuen Independentzia Gerran parte hartu zuten hamahiru kolonietako bat izan zen. 1787ko abenduaren 7an, Ameriketako Estatu Batuetako Konstituzioa berretsi zuen lehen estatua izan zen. Harrezkero, Lehen Estatua (ingelesez: the First State) goitizena ematen zaio.

## Ekonomia

Nekazaritza eta abere hazkuntza dira ekonomia jarduera garrantzitsuenak. Industria Wilmington hirian biltzen da: kimika, automobilak eta petrolio findegiak.

## Irudi galeria

* Middle Run Valley
* Dover
* Newark

## Ikus, gainera

* Delawareko konderrien zerrenda
* Delaware ibaia

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2018-2-14 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q1393
* Multimedia: Delaware / Q1393
# Delaware (New York)

Delaware Ameriketako Estatu Batuetako inkorporatutako herri bat da. Sullivan konderrian dago, New York estatuan. 2.203 biztanle ditu, 35,59 kilometro koadroko azaleran banatuta.

## Ikus, gainera

* Sullivan konderrian

## Kanpo estekak

* Datuak: Q3708302
# Delaware (ibaia)

Delaware (ingelesez: Delaware River) Estatu Batuetako ekialdeko ibaia da. New York estatuko Jefferson mendian jaiotzen da, eta Pennsylvania-New York, eta New York-New Jersey estatuen arteko muga egiten du. Ontziz ibil daiteke Trenton hiritik aurrera. Delawareko badian Ozeano Atlantikora isurtzen da, eta estuario zabala eratzen du Delaware eta New Jersey estatuen artean.

## Irudi galeria

* Kanoak Delaware ibaian (Hawk's Nest, New York)
* Erdialdeko Delaware ibaia, Ewingen (New Jersey)
* Delaware ibaia Walpack Benden
* Delaware ibaia Philadelphian

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindia. (2012-05-25). 170. araua: Amerikako toponimia. .

## Kanpo estekak

* (Ingelesez) Delaware ibaiaren arro hidrologikoaren partzuergoaren webgunea, state.nj.us
* Datuak: Q143762
* Multimedia: Delaware River / Q143762
# Delaware (Iowa)

Delaware Iowako hiri bat da. Delaware konderrian kokatua dago. 2010ean 159 biztanle zituen, 2,07 kilometro koadrotan banatuta.

## Ikus, gainera

* Delaware konderria

## Kanpo estekak

* Datuak: Q622910
# Delaware (Ohio)

Delaware Ohioko hiri bat da. Delaware konderrian kokatua dago. 2010ean 34.753 biztanle zituen, 49,09 kilometro koadrotan banatuta.

## Ikus, gainera

* Delaware konderria

## Kanpo estekak

* Datuak: Q986183
* Multimedia: Delaware, Ohio / Q986183
# Domiku

Domiku euskal gizon-izen bat da, Erdi Aroan anitz erabilia. Latineko Dominicus («Jainkoarena») kristau izenetik dator. Honela deitu diren hiru santu nagusi daude: Siloskoa, Guzman eta Calzadakoa. Azken horren jaieguna maiatzaren 12a da. 1162an Domicu Ezquerra agertzen da Zizur zendean (Nafarroa Garaia). Aldaerak: Txomin eta Iparraldean erabiltzen den Dominix.
Emakumeentzako euskal izen baliokidea Domeka da. Inguruko erdaretako gizon izen baliokideak, berriz, Domingo (gaztelaniaz) eta Dominique (frantsesez).

## Erreferentziak

* ↑ Euskaltzaindia: Euskal Onomastikaren Datutegia.

## Kanpo estekak

* Datuak: Q31188076
# Domina Vacanze-De Nardi

Domina Vacanze-De Nardi (UCI kodea: SDM) italiar txirrindularitza talde profesionala izan zen. 2003an sortua, 2005ean desagertu zen.

## Txirrindulari ospetsuak

    Timothy Jones (ZIM) 2003–2004
    Wladimir Belli (Italia) 2005
    Alessandro Bertolini (Italia) 2005
    Ruggero Borghi (Italia) 2004–2005
    Simone Cadamuro (Italia) 2003–2005
    Matteo Carrara (Italia) 2003
    Mirko Celestino (Italia) 2005
    Alessandro Cortinovis (Italia) 2005
    Marco Fertonani (Italia) 2005
    Angelo Furlan (Italia) 2005
    Sergio Ghisalberti (Italia) 2005
    Mirco Lorenzetto (Italia) 2004–2005
    Giuseppe Palumbo (Italia) 2003
    Ivan Quaranta (Italia) 2005
    Elia Rigotto (Italia) 2005
    Luca Solari (Italia) 2005
    Alessandro Vanotti (Italia) 2004–2005
    Giovanni Visconti (Italia) 2005
    Mario Cipollini (Italia) 2003–2004
    Murilo Fischer (Brasil) 2004
    Ruslan Ivanov (MDA) 2005
    Igor Pugaci (MDA) 2004
    Andriy Hrivko (UKR) 2005
    Serhiy Honchar (UKR) 2003–2005
    Andrus Aug (EST) 2003
    Charly Wegelius (Erresuma Batua) 2003–2004
    Maxim Iglinskiy (KAZ) 2005
    Matej Jurco (SVK) 2004–2005
    Rafael Nuritdinov (UZB) 2003–2005

## Kanpo estekak

* Datuak: Q1237429
# Domiko urtegia

Domiko urtegia Nafarroako Lesaka (Bortziriak) udalerrian dagoen urtegi txiki bat da. Bianditz mendiaren alboan eta basoz inguratua dago, mendiz Endara urtegitik hurbil. Balio enkologiko handia du. Bainua debekatuta dago. Urtegiak Irun ingurua urez hornitzen du.

## Ezaugarriak

Urtegia Endara errekak hornitzen du. 1958an eraiki zen. Kapazidadea 0.33 hm3koa da eta hedadura 4.4 ha-koa. ura honiketarako erabiltzen da baina baita argindarra sortzeko ere. Urtegia hormigoizkoa da.

## Domikoko sekuoia

Urtegitik gertu Nafarroako zuhaitz garaiena ikus daiteke. Sekuoia gorria da (Sequoia sempervirens) eta 47 metro ditu. 2009tik Nafarroako Natura Monumentuaren izendapena du.

## Erreferentziak

* ↑ «Domiko urtegia - Lugares - EODA» www.euskaltzaindia.eus (Noiz kontsultatua: 2023-03-31).
* ↑ http://www.embalses.net/pantano-709-domico.html
* ↑ http://www.navarrincon.com/mn36sequoya%20de%20domiko.htm
* ↑ https://www.navarra.es/NR/rdonlyres/97AB6700-233B-4986-8A2F-A596B8AF6249/164091/MN36SequoyadelembalsedeDomiko.pdf

## Ikus, gainera

* San Anton urtegia

## Kanpo estekak

* Domiko urtegiaren mapa.
* (Gaztelaniaz):Domiko urtegiaren ibilbidea argazkien bidez.
* Datuak: Q20492320
# Domina

Dominak metalezko diskoak izan ohi dira; alabaina, salbuespen ugari dago eta orokorrean txanpon itxura izateaz gain, diametro handiagoa eta erliebea nabarmenagoa izan ohi dute.
Dominek hainbat helburu dituzte, hala bada honako hauek aurki ditzakeguː
* Oroitzapen edo oroigarrigarri gisa sortuak
* Erakunde batek eskainitakoak, lan edo zerbitzu jakin baten sari modura (esaterako, Nobel saria).
* Lehiaketa batean irabazleei emandako sari gisa (olinpiar jokoetako domina).
* Gobernu edo administrazio zerbitzu batek eskaintzen dituenak. Hedaduraz militar sariak ere izan daitezke.
* Hainbat gurtza erlijioetan ematen direnak.Zilarrezko domina Alfonso V (1449), Pisanello.
Numismatikaren arlo batek, dominen benekotasuna, jatorria eta sailkapenak egiten ditu. Errenazimenduan dominatzat hartzen ziren garai hartan erabiltzen ez ziren Antzinateko edozein txanpon. Orokorrean borobila izan arren, badaude obal itxurako dominak, baita alde anitzetakoak, laukiduna, izardunak, e.a.

## Loturak

* Domina Paris (frantsesez)
* Domina Artea (gazteleraz)

## Kanpo estekak

* Datuak: Q131647
* Multimedia: Medals / Q131647
# Dominantzia (genetika)

Dominantzia, genetikan, gene baten aleloen arteko erlazioa da, non alelo baten (alelo gainjartzailea) fenotipoaren eraginak locus bereko bigarren aleloaren (alelo azpirakorra) ekarpena maskaratzen duen.
Alelo gainartzailea fenotipoan beti agertzen dena da, organismoa homozigotoa izan ala heterozigotoa izan.
Alelo gainartzailea letra larriz (A, adibidez) idatzi ohi da, eta alelo azpirakorra letra xehez (a, esaterako).
Esate baterako, ilarraren haziaren kolorea kontrolatzen duen geneak bi alelo ditu: batek hori kolorea eragiten du (A), eta besteak berdea (a). Kolore horia eragiten duen aleloa (A) gainartzailea da. Horrek esan nahi du:
* Genotipo homozigoto gainartzailea (AA) duen ilarrak hori kolorekoa izango du hazia.
* Genotipo heterozigotoa duenak ere (Aa) hori kolorekoa izango du.

## Ikus, gainera

* Alelo

## Kanpo estekak

* Datuak: Q3454555
* Multimedia: Dominance (genetics) / Q3454555
# Dominante (musika)

Musikaren teorian, nota dominatzailea eskala tonal diatoniko bateko bosgarren nota da. Adibidez, do nagusiaren eskalan (pianoaren tekla zuriak soilik hartzen dituena, do notatik hasia) nota edo gradu dominatzailea, sol nota izango litzateke.
Harmonia triadikoan (akordeak, funtsezko nota bakoitzetik, hirugarreneko tarteen bidez osatzen dituena, dominatzaile funtzioa betetzen duen triada akordea (hiru notakoa) do nagusiaren adibidean, sol, si eta re notez osatuta egongo da, akordeko funtsezkoa, hirugarrenekoa eta bosgarrenekoa izango liratekeelarik, ordena horretan.
Musikaren teorian, akorde dominatzailea, V erromatar zenbakiaz irudikatzen da eskala nagusikoa baldin bada, eta vrekin txikikoa baldin bada.

## Kanpo estekak

* Datuak: Q899391
# Dominantzia (argipena)

Dominantzia hitzak nagusitza eta menderatzea adierazten ditu. Erabilera zenbait ditu:
* genetikan, dominantzia, gurutzaketan alelo batek bestearekiko duen nagusitasuna;
* joko-teorian, dominantzia, kasu guztietan estrategia bat beste bat baino hobea deneko ezaugarria.

### Ikus, gainera

* Dominante (argipena)
* Menderatze (argipena)
# Dominatrix

Dominatrix (latinetik dominatrix, ‘subiranoa’ edo ‘anderea’; pluralean dominatrixak), edo emakume menderatzailea bondage, sadomasokismo, diziplina ingelesa, menderatze edo men egite sexu-praktiketan menderatzaile papera betetzen duena da; praktika hauek BDSM akronimoarekin izendatzen dira. Menderatzailea gizona bada "maisu" esaten zaio. Batzutan domme hitza erabiltzen da. Menperatuak gizonak zein emakumeak izan daitezke.

## Irudia

Gaur egungo irudi esterotipikoan dominatrixek gomazko edo larruzko catsuit darama, takoi luzeetako botak edo lentzeria beltza, galtzerdi beltzak eta takoi luzeak. Dominatrix profesionalek horrelako janzkera eramaten dute. Estetika hau, «Larruzko Venua»rena, XX. mende hasieran zabaldu zen. Urte haietan, 20. eta 30. hamarkadetan, zigorkatze gaia erakusten zuten argazkiak eta irudiak asko zabaldu ziren.

## Harremana

Menderatuek, emakumeak zein gizonak, errespetuzko adierazpenekin zuzentzen zaizkie: «madame» edo «maîtresse». Dominatrix asko profesionalak dira: horrelako joku erotikoetan parte hartzeagatik kobratzen dute. Normalean, profesional horiek ez dituzte kontaktu sexualak izaten zeren eta hori prostituzioa izango bailitzateke.

## Dominatrix ospetsuak

* Theresa Berkley (?-1836)
* Eugénie Guillou (1861-1933 inguru)
* Catherine Robbe-Grillet (1930)
* Gala Fur (1948)
* Maîtresse Françoise, Annick Foucault-en izengoitia.
* Maîtresse Nikita (1960)
* Maîtresse Cindy

## Zineman

Underground zinemako adibide asko daude (Preaching to the Perverted (1997), Barbet Schroederen Maîtresse (1975), e.a.). Zinema komertzialean Stephen Lancek 2014an zuzendutako My Mistress filma dugu. Roman Polanskiren Bitter Moon filmean mundu horren erreferentziak badira ere.

## Literaturan

* Marika Moreski idazle frantziarra BDSM gaia duten liburuak idatzi ditu.
* Catherine Robbe-Grilletek, Jeanne de Berg izengoitiaz, horrelako eleberriak idatzi ditu, esaterako Cérémonie de femmes, 1985ean plazaratuta.

## Erreferentziak

* ↑ http://bdewm.blogspot.com/2014/05/sobre-el-origen-de-la-dominatrix-como.html?zx=a1e5e47a4698d1fa

## Ikus, gainera

* BDSM
* Emakumezkoen dominazio

## Kanpo estekak

* (Ingelesez):Dominatrixei buruzko artikulua.
* (Gaztelaniaz):Zer da dominatrix bat?
* Datuak: Q540391
* Multimedia: Femdom / Q540391
# Dominante (argipena)

Dominante hitzak adiera zenbait ditu:
* genetikan, dominantzia, gurutzaketan alelo batek bestearekiko agertzen duen nagusitasuna;
* zoologian, ar dominantea, lehia intraespezifikoan edo portaera agonistikoan nagusitzen den arra;
* musikan, dominante eta azpidominante, nota motak.

### Ikus, gainera

* Dominantzia (argipena)
# Dorsino

Dorsino Italiako udalerri bat da. Trentoko probintzia autonomoan kokatuta dago, Trentino-Adige Garaia eskualdean. biztanle ditu, kilometro koadroko azaleran banatuta.

## Mugakideak

Dorsinok honako udalerri hauekin egiten du muga:
Comano Terme Stenico San Lorenzo in Banale

## Kanpo estekak

* Datuak: Q270969
* Multimedia: Dorsino / Q270969
# Dorsoduro

Dorsoduro :
| La Salute eliza eta Dogana da mar ||
| Venezia ||
| Biztanleria | 15.586 (2007) |
| Posta kodea | 30123 |
Dorsoduro Veneziako sei sestiereetako bat da. Hiriaren hegoaldean kokatua dago eta Canel de la Giudecca ubidearen bi bazterreko eremua hartzen du, San Giorgio Maggiore uhartea izan ezik, San Marco sestierea baita.
2007ko abenduaren 12an, sestiereak 15.586 biztanle zituen (horietako 4.763 Giudecca uhartean eta 1.535 Sacca Fisola uhartean).
"Dorso duro" izena (euskaraz bizkar gogor) bertako lurren ezaugarritik datorkio, inguruko padurak baino finkoagoak eta egonkorragoak baitziren.

## Historia

Auzoaren mendebal aldea Mendigola uhartearen gainean eraiki zen, hiriko alderik zaharrenetarikoa, Veneziako erdigunea baino mende batzuk lehenago (810). Bertan, XI. mendean, San Nicolò dei Mendicoli eliza garrantzitsua eraiki zen.
Jarraian, alboko uharteak kolonizatu ziren, Punta della Dogana muturreraino iritsi arte. Izena bertan zegoen hiriko aduanatik datorkio.

## Ikustekoak

Auzo honetan daude Peggy Guggenheim Collection museoa, Palazzo Dario, San Trovaso, San Pantalon, San Nicolò da Tolentino, Ospedale Giustinian, San Sebastiano, Palazzo Ariani, Palazzo Zenobio, the Santa Maria del Carmelo, Campo Santa Margherita, Ca' Foscari, Ca' Rezzonico, Campo San Barnaba, Santa Maria della Salute eta La Dogana da Mar (Punta della Dogana museoa, 2009an inauguratua.).

## Kanpo estekak

* Datuak: Q52422
* Multimedia: Dorsoduro (Venice) / Q52422
* ↑ Punta della Dogan museoaren webgune ofiziala
# Dorset (Vermont)

    Artikulu hau Vermonteko herriari buruzkoa da; beste esanahietarako, ikus «Dorset (argipena)».
Dorset Vermont estatubatuar estatuko Bennington konderrian dagoen herria da. 2010. urtean 2.031 biztanle zituen eta 16,39 pertsona/km²-ko dentsitatea.

## Kanpo estekak

* Datuak: Q1903749
* Multimedia: Dorset, Vermont / Q1903749
# Dorset udalerria, Ashtabula konderria (Ohio)

Dorset udalerria Ameriketako Estatu Batuetako Ohio estatuko udalerri bat da, Ashtabula konderrian. Azken zentsuaren arabera 807 biztanle zituen, 59.8 milia karratu (155 km$^2$) eremuan.

## Ekonomia

2020ko zentsuaren arabera, Dorset udalerriak 196 etxebizitza zeuden. Per capita diru-sarrerak 17.402 estatubatuar dolar ziren.

## Kanpo estekak

* Datuak: Q921814
* Multimedia: Dorset Township, Ashtabula County, Ohio / Q921814
# Dorsey (Armagh konderria)

Dorsey edota Dorsy (irlanderaz Na Doirse) Ipar Irlandako Armagh konderrian dagoen udalerri txiki bat da, Ulster probintzian. 2001ean 130-160 biztanle zituen. Belleeks eta Cullyhanna udalerrien artean dago.
Udalerriko lursailetan antzinako horma edo harresi baten aztarnak daude, batzuen uztez Ulstergo Erresumako Emain Macha hiriburuaren defentsa postu aurreratu bat omen zen.

## Kanpo estekak

* Datuak: Q1250488
# Dorsheim

Dorsheim Alemaniako udalerria da. Renania-Palatinatua estatuan kokatuta dago, [[Bad Kreuznach (barrutia)|Bad Kreuznach]] barrutian. 2014an 725 biztanle zituen 2,22 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q567687
* Multimedia: Dorsheim / Q567687